stanford-oval/wikipedia huggingface dataset:
נינאב אל'מארה

נִינַאֵב אַלְ'מַאֵרָה (באנגלית: Nynaeve al'Meara) היא דמות מרכזית בסדרת הספרים "מחזור כישור הזמן" מאת רוברט ג'ורדן. נינאב מופיעה ומוזכרת בסדרה בקביעות.
תיאורה > תפקיד

נינאב הייתה החוכמה (מרפאה עממית) בכפר שדה אמונד בשני נהרות. אחרי שצעירים מהכפר בורחים עם אאס סדאי, נינאב רודפת אחריהם במטרה להחזיר אותם, אולם האאס סדאי משכנעת אותה בנחיצות המסע, והיא ממשיכה איתם. לאחר מכן מתגלה שהיא יכולה לתעל והיא מקבלת הכשרה במגדל הלבן, בהמשך מוסמכת כאאס סדאי ובוחרת באג'ה הצהובה.
תיאורה > נישואים

נינאב מתאהבת בלאן, העוצר של מוריין, בתחילה הוא מסרב להשיב לה אהבה אבל לבסוף הוא נכנע ומנהל איתה מערכת יחסים. לאחר שמוריין נפלה לתוך טר'אנגריל והקשר שלו איתה הועבר למירל (אאס סדאי מהאג'ה הירוקה) הוא עובר לשרת את נינאב, הם מתחתנים באבו דאר בטקס של אנשי הים. לאחר שעברה את מבחן האאס סדאי מירל מעבירה את הקשר שלו לנינאב.
תיאורה > מראה

נינאב מתוארת כבעלת עיניים כהות וצמה ארוכה, שהיא נוהגת למשוך בעת כעסה (מצב די רגיל אצלה). היא גם מתוארת כנמוכה יחסית ורזה, גובהה 1.62 מטר,[דרוש מקור] יפה מאוד ונראית צעירה מכפי גילה.
בתחילת הסדרה, נינאב מצהירה על חיבתה לבגדי צמר "חסונים" של שני נהרות. עם זאת, ככל שהסדרה מתקדמת, היא מפגינה חוש עדין יותר לאופנה, כשהיא לובשת משי עדין, לרוב בצבעים של כחול, לבן או ירוק (הצבעים האהובים על לאן). בתחילה היא מסתייגת מלבוש לא צנוע, אם כי גם מבחינה זו השתנתה במידה ניכרת.
לאחר נישואיה ללאן היא מסמנת נקודה אדומה במרכז מצחה (מכונה באנגלית: ki'sain), שעל פי המסורת המלקיירית מסמנת כל אישה נשואה, והיא מסמלת את התחייבותה לגדל את ילדיה להילחם בצל. לאחר חזרתה מאבו דאר היא נוהגת לענוד תכשיטים רבים, שהם למעשה סוגים שונים של טר'אנגרילים ואנגרילים.
עלילותיה > שדה אמונד

נינאב נולדה וגדלה בשדה אמונד, אביה לימד אותה לעקוב, לצוד ולדוג. היא נהפכת לשוליה לדוראל בארן חוכמת שדה אמונד, ומגלה כישרון רב. היא מתעלת לראשונה את הכוח האחד כשהיא מרפאה את אגווין אל'וור.
נינאב הפכה לחוכמה הצעירה ביותר שהיו לה שני הנהרות אי פעם, ואחת המוצלחות ביותר: היא מסוגלת לרפא מחלות שאף חוכמה אחרת לא תוכל, ופצעים שישאירו אדם פגום לכל החיים נעלמים לפעמים ללא צלקת. בנוסף היא יכולה "להקשיב לרוח" ולקבוע את מזג האוויר. כל ההצלחות המדהימות הללו הושגו על ידי תיעל לא מודע של הכוח האחד. למעשה היא מה שנקרא "מתעלת פראית" - מתעלת עם הניצוץ שהתחילה לתעל לבד ולמדה כיצד לשרוד בשימוש בכוח האחד.
כחוכמה היא נוהגת ביד קשה הן עם מועצת הכפר והן עם מעגל הנשים. לעיתים קרובות סופגת התעלמות ובוז מצד תושבי הכפר בשל גילה הצעיר וחוסר ניסיונה.
נינאב לימדה את אגווין כשוליה.
עלילותיה > עזיבת שני הנהרות

מוריין, אאס סדאי שהקדישה את חייה למציאת הדרקון, מגיעה לשדה אמונד במסגרת חיפושיה (יחד עם העוצר שלה לאן). ולוקחת איתה שלושה נערים בגיל המתאים: רנד אל'תור, מאט קוטון ופרין אייברה אליהם הצטרפה אגווין כדי לראות את העולם שבחוץ ולרדוף אחר הרפתקאות, החבורה הגיעה לאחר מסע של שבוע לבארלון, בבארלון מצטרפת אל החבורה נינאב אל'מארה, חוכמת הכפר הצעירה של שדה אמונד שהגיעה מתוך מטרה להחזיר את הצעירים לביתם, אך מוריין משכנעת אותה שיצורי האופל רודפים אחר שלושת הנערים ואם לא יגיעו לטאר וולון נשקפת להם סכנה, נינאב מחליטה להצטרף לחבורה כדי להבטיח את שלומם של בני שדה אמונד.
בעקבות התקפה של מירדראל בפונדק בו שהו יוצאת החבורה מבארלון לכיוון העיר הבאה, גשר לבן, בכוונה להגיע לקאמלין ומשם לטאר וולון, מרכז האאס סדאי. במהלך המסע נינאב מתאהבת בלאן. בדרך לגשר לבן הם מותקפים על ידי צבא של טרולוקים המקיף אותם מכל עבר, והברירה היחידה היא להיכנס לעיר המקוללת, שאדאר לוגות.
שאדאר לוגות הייתה פעם עיר מפוארת וחזקה, עד שבזמן מלחמות הטרולוקים הגיע אליה אדם בשם מורדט, וזרע פילוג וחשדנות בעיר. תושביה נהפכו לקיצוניים יותר ויותר במלחמתם כנגד האופל, והחלו לחשוד בכל אדם שהוא ידיד אופל. העיר התכנסה בתוך עצמה, בחשדנות ושנאה עמוקים כל כך עד שכל תושביה נהרגו מלבד אותו מורדט, שנשאר חי במשך מאות שנים. כיום, מסוכנת העיר גם ביום, אך בלילה יוצא מאשדאר, מעין ישות-ערפל חסרת בינה, שכל הנוגע בה מת. לכאן הגיעה החבורה במודע במנוסתה מפני צבא הטרולוקים.
זכר העיר מבעית עד היום את הטרולוקים, אך הם אולצו להיכנס אליה בכל זאת על מנת למצוא את אלה אשר אחריהם הם רודפים. בני החבורה פנו לצאת מן העיר לכיוון נהר הארינל, אך הופרדו זה מזה על ידי מאשדאר והטרולוקים. והתפצלו לשלוש חבורות, אשר איש מהן לא יודע היכן נמצא כל אחד מהאחרים, או האם הם בכלל חיים.
עלילותיה > קאמלין

מוריין, לאן ונינאב התקדמו דרומה משאדאר לוגות לאורך הארינל עד לגשר לבן. שם מצאה מוריין את עקבותיהם של רנד ומאט, אך החליטה להשיג דווקא את פרין. הם מצאו את מחנה הגלימות הלבנות שבו הוחזקו פרין ואגווין, שחררו אותם, ויחד איתם נסעו בעקבות רנד ומאט לקאמלין.
בקאמלין נפגשה שוב כל החבורה בפונדק ברכת המלכה. מוריין ריפאה באופן זמני את מאט ממחלה מסתורית שנגרמה לו על ידי פגיון משאדאר לוגות. אוגייר בשם לויאל החליט להצטרף אל החבורה. מוריין ששומעת משלושה מקורות בלתי תלויים אודות איום על עין העולם מחליטה לנסוע לשם.
עלילותיה > עין העולם

החבורה נסעה ב"דרכים" הקסומות אל פאל דארה שבשאינר, ומשם המשיכה למצרים, בחיפוש אחר עין העולם. החבורה מגיעה לעין העולם, ושם תוקפים אותם שניים מהארורים רנד נלחם באחד מהם בעזרת הכוח האחד, בנוסף הוא משמיד את צבא האופל במעבר טארווין, ולאחר מכן מתעמת עם בעלזמון. רנד מבין שהוא יכול לתעל והדבר מתגלה גם למוריין, נינאב, אגווין ולאן. לאחר הקרב גילתה החבורה בעין את אחד החותמים על כלאו של אדון האופל כשהוא שבור, את דגל הדרקון, ואת קרן ואלר - הקרן שיכולה לחזיר את הגיבורים המתים לחיים. החבורה חוזרת לפאל דארה.
עלילותיה > המגדל הלבן

האמירלין הגיעה לביקור בפאר דארה. כשחזרה משלחת האמירלין מהביקור לטאר וולון, הצטרפה אליה נינאב ונהפכה למקובלת במגדל הלבן ללא תקופת חניכה בעקבות הכשירון הרב שלה, למרות שאינה יכולה לתעל בלי לכעוס.
עלילותיה > כף תומאן

ליאנדרין, אאס סדאי מהאג'ה אדומה (ולמעשה שחורה) מפתה את אגווין ונינאב לבוא איתה לפאלם שבכף תומאן, בטענה שקרית שרנד זקוק להן. מין ואליין מצטרפות אליהן, אך בהגיעם לפאלם ליאנדרין מסגירה אותם לסינצ'נים. נינאב ואליין מצליחות לברוח, אך מין ואגווין נתפסות.
רנד מגיע לפאלם במרדפו אחר פדן פיין הורג את מנהיג הסינצ'נים לורד טוראק, ולוקח ממנו את הקרן והפגיון. במקביל נינאב, אליין ומין משחררות את אגווין.
רנד וחברתו מנסים לברוח דרך היבשה, אבל הם נלכדים בין שני צבאות הנלחמים ביניהם הגלימות הלבנות והסינצ'נים הבאים לקראתם מהעיר. מאט תוקע בקרן ואלר ומזמן את גיבורי הקרן לעזרה. גיבורי הקרן נלחמים בסינצ'ינים ומביסים אותם, אלו שלא הצליחו לברוח נהרגו. תוך כדי המלחמה בעלזמון מופיע, ונלחם ברנד בשמי העיר בקרב שנראה לעיני כל, בעלזמון פוצע את רנד, אך רנד מביסו. בעקבות זאת, מופצת השמועה על הדרקון שנולד מחדש.
עלילותיה > החזרה למגדל והאבן של טיר

נינאב אגווין, ואליין חוזרות למגדל הלבן ביחד עם וורין סדאי ומאט קוטון הגוסס. שם הן מגלות ששלוש עשרה מחברות האג'ה השחורה (כולל ליאנדרין) ברחו מהמגדל בזמן שהן היו בפלאם. על השלוש מוטלים עונשים כבדים בשל "בריחתן" לכאורה, אולם אגווין ואליין מועלים לדרגת מקובלות, וסיואן סנצ'ה, האמירלין, מטילה על שלושתן בחשאי ללכוד את חברות האג'ה. הן מגלות כי 13 חברות האג'ה השחורה ברחו לטיר, ובאישור האמירלין הן דולקות אחריהן, אך בטיר מוצבת להן מלכודת והן נתפסות בידי ליאנדרין וחברותיה ידידות האופל. מאט, שהגיע לטיר (יחד עם תום מרילין) משום ששמע על סכנה שמאימת על הנשים, מגלה כי אגווין, נינאב ואליין מוחזקות בכלא באבן של טיר, ויחד עם ג'ולין סנדר, לוכד הגנבים, הוא מחלצן, הנשים נוטרות לו טינה משום שלא נתן להן לנסות להימלט לבדן. במקביל האיאלים כובשים את האבן ורנד אוחז בחרב שאינה חרב ומוכרז כדרקון. נינאב חוקרת שתיים מאחיות האופל שנלכדו, ומבינה ששאר אחיות האופל ברחו לטנצ'יקו, בירת טרבון, ולכן היא נוסעת לשם יחד עם אליין, בספינה של אנשי הים, לנסיעה הצטרפו תום מרילין וג'ולין סנדר.
עלילותיה > טנצ'יקו

נינאב ואליין מתמודדות עם האג'ה השחורה בטנצ'יקו וכמעט הורגות את מוגהדין. הן לוקחות מהן אדאם שאמור לפעול על גבר. טרבון נכבשת בידי הסינצ'ינים. בינתיים במגדל הלבן אלאידה ארויהאן, מהאג'ה האדומה, מדיחה את סיואן סנצ'ה (כס האמירלין) ואת ליאן שריף, ומשתיקה אותן מהכוח האחד. בתגובה האג'ה הכחולה וחלק משאר האאס סדאי שאינן מהאג'ה האדומה בורחות מהמגדל.
נינאב אל'מארה ואליין טרקנד נוסעות באדמות המלאות בנאמני דרקון, שודדים, סינצ'נים וגלימות הלבנות בניסיון למצוא את בסיס האאס סדאי המורדות. במהלך המסע נינאב נכנסת ל"עולם־החלומות" ופוגשת שם את בירגיט "קשת־כסף" טראהליון, גיבורת הקרן שמחכה להתגלגל שוב בעולם, נינאב מבקשת ממנה לעזור לה במעקב אחרי הארורים, לאחר שבירגיט לוקחת אותה לפגישה בין הארורים מוגהדין לוכדת אותן ומנתקת את בירגיט מעולם החלומות, נינאב הצליחה להימלט. כדי להציל את בירגיט הגוססת אליין קושרת אותה כעוצרת.
עלילותיה > סלידר

לבסוף נינאב ואליין מוצאות את בסיס ה"אאס סדאי" המורדות בסלידר, כפר קטן בצפון אלטרה סמוך לגבול אמדיצ'יה, שננטש ב"מלחמת הגלימות הלבנות". הן מקבלות מעמד מיוחד, בשל הישגיהן והכרתן את "עולם־החלומות", בין היתר הוטל עליהן ללמד את ה"אאס סדאי" את חוקי עולם החלומות. בזמן שהות נינאב וסיואן סנצ'ה (האמירלין לשעבר) בעולם החלומות נינאב לוכדת את הארורה מוגהדין באמצעות דמיון שבו מוגהדין כבולה באדאם, (בעולם החלומות הדמיון הופך למציאות). היא חוקרת אותה ושומעת ממנה שרנד מתכון לתקוף את ראבין בקאמלין. נינאב מחליטה לעבור לבבואתה של קאמלין בעולם החלומות, שם הן נתקלות בקרב בין רנד וראבין שנכנסו לעולם החלומות בגופם. נינאב מסיחה את דעתו של ראבין, ובעקבות כך מצליח רנד להרוג את ראבין בפרץ גדול של אש להט (וכך מחזיר לחיים את אביינדה, מאט, אסמודין ואחרים). מתברר שמוגהדין מסתתרת בסלידר, נינאב ואליין כובלות אותה בסתר באמצעות אדאם מיוחד שאליין יצרה (שלא זקוק לרצועה מחברת) והיא משמשת כמשרתת.
נינאב שחקרה את לוגיין אבלר, שסורס מסאידין, הצליחה במקרה לרפאותו (דבר שנחשב לבלתי־אפשרי). אחר כך היא מצליחה לרפא גם את סיואן וליאן (שהושתקו גם הן מהכוח האחד). לאחר מינויה של אגווין לאמירלין העלתה אותן לאחיות מלאות ושולחת אותן לאבו דאר לחפש טר'אנגריל בשם קערת הרוחות שיכול לשנות את מזג האוויר על מנת לסיים את הקיץ הארוך, למסע מצטרפים מאט קוטון שנשלח על ידי רנד לשמור על אליין ולהחזירה לאנדור, ואייבנדה. אגווין מוצאת את לאן (שקשור כעת למירל) ושולחת אותו אחרי נינאב לאבו דאר.
עלילותיה > אבו דאר

נינאב ואליין מתארחות בארמון המלכותי באבו דאר יחד עם אחיות נוספות. אחרי מספר שבועות של חיפושים שלא צלחו הן מבקשות עזרה ממאט שיכול למצוא את הקערה בכוח מזלו, מאט מסכים בתנאי שהנשים תתנצלנה בפניו על היחס שקיבל מהן, נינאב ואליין מגיעות להתנצל אבל בעלת הפונדק בו מתאכסן מאט, סטלה אנן חושבת שהן מתחזות לאאס סדאי ולוקחת אותן ל"אלה שיוכלו לעזור להן". אליין ונינאב לומדות על 'חוג הסריגה' (נשות האחווה שנמצאות באבו דאר) בראשות ריאן קורלי ומגורשות מיד כי מתעקשות שהן אאס סדאי. הן מבינות שהקערה נמצאת במחסן של האחווה.
מוגהדין מנסה לרצוח את נינאב ונכשלת, נינאב מצילה את עצמה על ידי תיעול ללא כעס, ובכך שוברת את המחסום. לאן פוגש את נינאב והם מתחתנים בטקס של אנשי הים.
אליין לוקחת פיקוד על כול האאס סדאי בארמון הן מתגלות בפני האחווה ויוצאות יחד עם מאט וחברתו למחסן האחווה, שם תוקפים אותם אחיות שחורות וגולָם האאס סדאי, מאט ואנשיו מצליחים להתגבר עליהם ולקחת את קערת הרוחות. מאט מצליח לשכנע את האאס סדאי ובנות האחווה לצאת מאבו דאר- ממש ברגע האחרון: הסינצ'נים כובשים את אבו דאר בהתקפה מהירה ובהפתעה. האאס סדאי עוזבות את אבו דאר יחד עם בנות האחווה ומוצאות רוח מבני הים שמתמחות בתיעול מזג האוויר.
האאס סדאי של סלידר, מוצאות הרוח של אנשי הים ונשות האחווה משתפות פעולה כדי לתעל דרך קערת הרוחות ולסיים את הקיץ הארוך שלא מטבעו.
עלילותיה > קאמלין

הנשים פותחות שער לאזור קאמלין, ובכך נמלטות מהסינצ'ינים אליין משתלטת על קאמלין ונינאב מתארחת בארמון. רנד מגיע לארמון בסתר, נינאב מצטרפת אליו עם קבוצה קטנה מהנאמנים שלו.
עלילותיה > טיהור סאידין

הפמליה, יחד עם כמה אשאמאן בהם רנד בוטח, מגיעה לשדאר לוגות בעקבות הצהרה של רנד: לטהר את סאידין מכתם האופל. הוא ונינאב משתמשים בשני סאנגרילים חזקים, כדי לטהר את סאידין, בסוף התהליך האשאמאן מכריזים: סאידין נקי. האאס סדאי שקשורות אליהם מאשרות את זה. נינאב מצטרפת באופן קבוע לפמליה של רנד.
עלילותיה > "עגור הזהב"

נינאב שולחת את לאן לארצות הגבול (שלא מרצונה, לאחר שהבטיחה לו) כדי שיוכל לצאת למלחמתו חסרת הסיכוי בצל, היא מביאה אותו לסלדיאה (הרחוקה ביותר ממעבר טארווין), וסוחטת ממנו הבטחה שיקבל כל מי שירצה להצטרף אליו, במקביל היא הולכת לכל ערי ארצות הגבול ותובעת מהאנשים להצטרף ללאן תחת דגל עגור הזהב.
עלילותיה > הקרב האחרון

בקרב האחרון נינאב מצטרפת לרנד בשאיול גאל, ועוזרת לו להביס את אדון האופל.
עלילותיה > לאחר הקרב האחרון

לאחר סיום הקרב רנד הגוסס יוצא משאיול גאל ומוציא איתו את מורידין, נינאב מנסה לרפא את שניהם, מצבו של רנד מתדרדר ושל מורידין משתפר. גופו של רנד מת ונקבר בכבוד, אך למעשה רנד מתעורר בגופו של מורידין ורק מעטים יודעים שהוא חי.
בעקבות נישואיה ללאן, נינאב היא כעת מלכת מלקייר.
הערות שוליים

1 2  מקור: סדרת ספרי "מחזור כישור הזמן".
1 2 3 4 5 6 7 8 9 10 11  מקור: הספר הראשון מ"מחזור כישור הזמן" במהדורה העברית: "העידן שחזר".
1 2  מקור: הספר השני (במהדורה האנגלית) מ"מחזור כישור הזמן" במהדורה העברית: "החיפוש הגדול".
1 2 3  מקור: הספר החמישי (במהדורה האנגלית) ממחזור כישור הזמן, במהדורה העברית: "אש הרקיע".
1 2 3 4  מקור: הספר השביעי (במהדורה האנגלית) מ"מחזור כישור הזמן" במהדורה העברית: "כתר החרבות".
↑  מקור: הספר הראשון (במהדורה האנגלית) מ"מחזור כישור הזמן", במהדורה העברית: "העידן שחזר" ו"עין העולם".
1 2  מקור: הספר הראשון (במהדורה הנגלית) מ"מחזור כישור הזמן" במהדורה העברית: "עין העולם".
↑  מקור: הספר השני (במהדורה האנגלית) מ"מחזור כישור הזמן" במהדורה העברית: "החיפוש הגדול" ו"קרן ואלר".
↑  מקור: הספר השלישי (במהדורה האנגלית) מ"מחזור כישור הזמן" במהדורה העברית: "שובו של הדרקון" ו"לב האבן".
↑  מקור: הספר הרביעי (במהדורה האנגלית) מ"מחזור כישור הזמן" במהדורה העברית: "עם עלות השחר".
↑  מקור: הספר הרביעי (במהדורה האנגלית) מ"מחזור כישור הזמן" במהדורה העברית: "עם עלות השחר" ו"האופל".
↑  מקור: הספר החמישי (במהדורה האנגלית) מ"מחזור כישור הזמן" במהדורה העברית: "היציאה מהשממה" ו"אש הרקיע".
1 2  מקור: הספר השישי (במהדורה האנגלית) מ"מחזור כישור הזמן" במהדורה העברית: "כס האמירלין".
↑  מקור: הספר השביעי (במהדורה האנגלית) מ"מחזור כישור הזמן" במהדורה העברית: "האמירלין הצעירה".
↑  מקור: הספר השמיני (במהדורה האנגלית) מ"מחזור כישור הזמן" במהדורה העברית: "נתיב הפגיונות".
↑  מקור: הספר השמיני (במהדורה האנגלית) מ"מחזור כישור הזמן" במהדורה העברית: "נתיב הפגיונות" ו"עת לברזל".
1 2  מקור: הספר התשיעי (במהדורה האנגלית) מ"מחזור כישור הזמן" במהדורה העברית: "ניחוח הטירוף" ו"לב החורף".
↑  מקור: הספר האחד עשר (במהדורה האנגלית) מ"מחזור כישור הזמן" במהדורה העברית: "סכין החלומות" ו"עגור הזהב".
1 2  מקור: הספר הארבעה עשר (במהדורה האנגלית) מ"מחזור כישור הזמן" - "זיכרון האור".
מסע עולמי

| --- | --- |

סמליל התכנית
 סוגה:  דוקומנטרי טיולים
 יוצרים:  איל פלד
 ארץ מקור:  ישראל ישראל
 שפות:  עברית
 הפקה
 חברת הפקה:  עידן חדש הפקות
 עורכים:  איל פלד
 צלמים:  רונן עוז
 מוזיקה:  אמיר מירום
 אורך פרק:  24 דקות
 שידור
 רשת שידור בישראל:  ערוץ 2, ערוץ 10, הטלוויזיה החינוכית,
 תקופת שידור מקורית:  1994–2006
מסע עולמי הייתה תוכנית מסע וטיולים טלוויזיונית בהנחייתו של איל פלד.
שידור התוכנית

איל פלד הגיש בין השנים 1994–2006 את התוכנית בערוץ 2 תחת זכיינית השידורים "טלעד" שנוהלה על ידי אביו, עוזי פלד, ואת עונתה האחרונה בין השנים 2006–2007 בערוץ 10. בתקופת השידור הכוללת של "מסע עולמי" פלד ערך והגיש יותר מ-100 תוכניות שצולמו במקומות שונים בארץ וברחבי העולם.
פלד שבעברו ניסיון כמורה דרך במשך כעשור[[[ויקיפדיה:ביבליוגרפיה|דרוש מקור: לא מוזכר בדף איל פלד]]] מחייו הגיש את התכנית בצורה חוויתית ושילב סיפורי רקע ועובדות בכל מקום בו ביקר.
למרות זאת, ביקורת נמתחה בשעתו על מינויו של פלד להגשת התכנית בשל קרבתו המשפחתית ולא בשל מקצועיותיו.
תוכנית הסיום "מסע עולמי – מסביב לעולם ב-60 דקות" שודרה במהלך סוף השבוע האחרון לשידורי טלעד וכללה סיכום ממיטב המסעות שערך.
בעקבות התכנית, הופק מגזין טיולים בעריכתו שנשא את שם התכנית ובמשך הצטרף אליו כשותף.
פתיח התכנית היה הנעימה האינסטרומנטלית "Misty island" מאת ז׳ן-קלוד מדון.
שידור התוכנית > פרסים

התוכנית זכתה בפרס מסך הזהב לשנת 2001 בקטגוריית תוכנית פנאי.
יעדים במסע עולמי

במהלך התוכנית, פלד ביקר בכל היבשות. בכל תוכנית נכלל גם אינפוגרפיקה המספקת מידע על התרבויות ועובדות היסטוריות על אתרים תיירותיים. בין היעדים שביקר בהם ניתן למנות:
יעדים במסע עולמי > אירופה

מזרח שווייץ
שווייץ
הקרנבל של בזל
איטליה - אגם גרדה
צפון איטליה
דרום איטליה
ונציה
סרדיניה
טוסקנה
דוברובניק
קרואטיה: אופטיה ואיסטריה
קרואטיה
לונדון
אנגליה
סקוטלנד
מערב אירלנד
אירלנד
מלכת המדבר 4 בגאורגיה, 2002 - חלק א'
מלכת המדבר 4 בגאורגיה - חלק ב'
וינה
אוסטריה
ברלין
גרמניה
סלובקיה
פראג
פרובאנס
פריז
מפריז לנורמנדי
קייב, אוקראינה
קפריסין
כרתים
אנטליה בדרך אחרת
בודפשט
דרום הונגריה
סלובניה
איסלנד
אמסטרדם
בלגיה
הקרפטים - רומניה בדרך אחרת
לומברדיה
אוקראינה
הריביירה הצרפתית
מלכת המדבר 2006 - הים השחור- טורקיה
יעדים במסע עולמי > אסיה

גואה, הודו
רג'סטאן
מלכת המדבר 6 ברג'סטאן' 2004 - חלק א'
מלכת המדבר 6 ברג'סטאן - חלק ב'
ההימלאיה ההודית: מרישקאש למנאלי
ההימלאיה ההודית: ממנאלי ללדאק
ירדן
בוכרה
סמרקנד
טוקיו
מחוז גיפו ביפן
סרי לנקה - חלק ראשון
סרי לנקה - חלק שני
בורמה - חלק א'
בורמה - חלק ב'
נפאל
הפיליפינים
מנילה
בנגקוק
יעדים במסע עולמי > צפון אמריקה

טנסי: מנשוויל ללינצ'בורג
יוסטון, טקסס
מונטנה, ארצות הברית
קנקון, יוקטן
מקסיקו וגוואטמלה - איסוזו צ'לנג' 2002 - חלק א'
גוואטמלה - איסוזו צ'לנג' 2002 - חלק ב'
הוואנה, קובה - חלק ראשון
האורינטה - מזרח קובה - חלק ב'
ונקובר
טורונטו ומפלי הניאגרה
חבל קוויבק
נובה סקושה
יוקון, מערב קנדה
הדובים הלבנים של העיירה צ'רצ'יל
קוסטה ריקה
ג'מייקה
ממפיס, טנסי - חלק א'
ממפיס, טנסי - חלק ב'
יעדים במסע עולמי > דרום אמריקה

ריו דה ז'ניירו - חלק ראשון
ריו דה ז'ניירו - חלק שני
ארגנטינה
פטגוניה - איסוזו צ'לנג' 3 2000 - חלק א'
פטגוניה - איסוזו צ'לנג' 3 2000 - חלק ב'
אקוודור
יעדים במסע עולמי > אוקיאניה

אוסטרליה - טיול ל־Outback
יעדים במסע עולמי > אפריקה

בחלק ממסעות אלו לא השתתף פלד אלא דב גיל-הר.
קייפטאון
מדגסקר
מרוקו - מפאס למרקש
אתיופיה
מלכת המדבר באתיופיה - חלק א'
מלכת המדבר באתיופיה - חלק ב'
מלכת המדבר אוגנדה - חלק א'
מלכת המדבר אוגנדה - חלק ב'
יעדים במסע עולמי > טיולים בישראל

תחנות חייו של יצחק רבין
ירושלים
תל אביב של פעם
יעדים במסע עולמי > כלל עולמי

מסביב לעולם בשמונים יום (לונדון, פריז, סואץ, מומבאי, כלכותה)
מסביב לעולם בשמונים יום - 2 (הונג קונג, יפן, המערב התיכון בארצות הברית, ניו יורק, דבלין, לונדון)
הקוטב הצפוני
הערות שוליים

↑  האיש ללא תכונות, באתר וואלה, 12 בפברואר 2004
↑  מנדי קוגוסובסקי, עכבר העיר אונליין, געגועים ליאצק: לאן נעלמו תוכניות הטיולים?, באתר הארץ, 18 באפריל 2011
↑  NRG מעריב, אייל פלד סוגר מסע, באתר nrg‏, 28 בספטמבר 2005
↑  אסתר נייר, ‏מסע עולמי אל כיסו של איל פלד: 300 אלף דולר רווח שנתי מוערך מהתוכנית ודירה ב-500 אלף דולר, באתר גלובס, 30 באוגוסט 2007
↑  זוהר ישראל, אייל פלד מציג: "מסע עולמי" מהאולפן, באתר ynet, 31 במאי 2004
עומר גולדמן

| --- | --- |

גולדמן, 2017
 לידה:  4 במרץ 1989 (בת 35) רמת השרון, ישראל ישראל
 סוגה מועדפת:  דרמה
 תקופת הפעילות:  מ-2010
 פרסים והוקרה:  פרס הטלוויזיה לילדים ולנוער לבימוי בסדרת דרמה (2021) פרס הטלוויזיה לילדים ולנוער לתסריט בסדרת דרמה (2021)
 פרופיל ב-IMDb
עומר גולדמן-גרנות (נולדה ב-4 במרץ 1989) היא שחקנית, במאית ותסריטאית ישראלית.
ביוגרפיה

גולדמן נולדה וגדלה ברמת השרון.
בתו של נפתלי גרנות, לשעבר סגן-ראש "המוסד".
בוגרת תיכון אלון ברמת השרון, במגמת תיאטרון.
בשנים 2011–2013 למדה משחק בבית הספר למשחק של סמינר הקיבוצים, בשנים 2015–2017 השלימה את לימודיה לתואר ראשון בחינוך ותיאטרון באותו בית הספר, ובשנים 2018–2020 השלימה תואר שני בבית הספר לקולנוע וטלוויזיה ע"ש סטיב טיש באוניברסיטת תל אביב.
קריירה > בטלוויזיה ובקולנוע

בשנת 2010 הנחתה פינה קבועה בתוכנית "דיבור חדיש", התוכנית ספגה הרבה ביקורת בגלל הדעות הפוליטיות של גולדמן וב-21 בפברואר 2010 פנתה ההנהגה הצעירה של מפלגת האיחוד הלאומי לשר התקשורת משה כחלון (ולגורמים נוספים, כגון הרמטכ"ל), בטענה על השתתפותה של עומר גולדמן, סרבנית גיוס, בפינה בתוכנית (שעסקה בתרבות מועדונים). בשנת 2011 השתתפה כחברת פאנל בתוכנית "הינשופים".
בנוסף, שיחקה גולדמן בכמה סרטי סטודנטים קצרים.
החל משנת 2014 משחקת בתפקיד ראשי בסדרה "שכונה", בתפקיד ויקי, כשהיא אף השתתפה כתסריטאית בחלק מהסדרה.
בשנת 2016 גילמה את עמליה בסרט "להציל את נטע". באותה שנה ביימה קליפ יחד עם אייל אלישע לשיר של אסף הרץ והבוג'ה.
בשנת 2018 שיחקה בסדרות "שלטון הצללים" ו"כפולים". באותה שנה שיחקה במיני סדרה "מעורבבים".
בשנת 2020 שיחקה בסדרה הנחלה בתפקיד אופק.
בשנת 2021, החלה לביים ולשחק בסדרת הנוער "פלמ"ח" בתפקיד לאה שלוסברג, חברת תנועת המרי העברי ולימים רעייתו של יצחק רבין. על בימויה בסדרה זכתה בפרס הטלוויזיה לילדים ולנוער לבימוי בסדרת דרמה לצד יהונתן בר אילן ונועה גוסקוב. באותה שנה, ביימה גם את הסדרה "האחיין שלי בנץ" בכאן חינוכית.
בשנת 2022 ביימה את עונתה השנייה של הסדרה "סקיי", שיצרו גיורא חמיצר ונועה פניני.
בדצמבר 2023 עלתה לאוויר הסדרה "מה הבעיה?" בבימויה. כמו כן, צפויים להתחיל צילומי הסדרה "כלא 400", עבורה גולדמן כתבה את התסריט.
בנוסף, גולדמן שימשה כבמאית נוספת בסדרות "מקיף מילאנו", "ספיידרז", "מדרסה" ו"לבד בבית".
קריירה > בתיאטרון

בתיאטרון אורנה פורת לילדים ולנוער שיחקה במחזה "בגן של ביאליק". בתיאטרון הערבי-עברי ביפו שיחקה במחזה "החדר".
קריירה > דיבוב

בשנת 2019 גולדמן דיבבה את הדמות נעמית אפעל במשחק פיפוש - האודישן של חברת גליוטין, ובשנת 2021 חזרה לגלם את דמותה של נעמית במשחק פיפוש החדש.
חיים אישיים

ב-4 במרץ 2019 הציעה נישואין לבן זוגה אייל אלישע.
חיים אישיים > סרבנית גיוס

היא חתומה על "מכתב השמיניסטים" המסרבים להתגייס לצבא בשל "פשעי המלחמה" שלטענתם צה"ל מבצע ביהודה ושומרון נגד האוכלוסייה הפלסטינית. בעקבות זאת, כסרבנית גיוס, ב-22 בספטמבר 2008 נידונה ל-19 ימים בכלא הצבאי. לאחר מכן נשפטה שוב לתקופת מאסר, ולבסוף שוחררה מצה"ל.
פילמוגרפיה

| שנה | פרויקט | תפקיד | הערות |
| --- | --- | --- | --- |
| 2010 | דיבור חדיש | עצמה | פינה קבועה |
| 2011 | הינשופים | עצמה | חברת פאנל |
| 2014 | שכונה | ויקי בן דוד | תפקיד ראשי |
| 2016 | להציל את נטע | עמליה | תפקיד ראשי |
| 2018 | כפולים | שלי קרמר |  |
| 2018 | שלטון הצללים | חמוטל שהם | תפקיד ראשי |
| 2018 | מעורבבים | ויקי בן דוד | תפקיד ראשי |
| 2019 | כפולה | עצמה | תפקיד אורח |
| 2019 | קסם של מפלצת | לי | דיבוב |
| 2020 | הנחלה | אופק |  |
| 2021 | פלמ"ח | לאה שלוסברג |  |
פילמוגרפיה > תיאטרון

| שנה | פרויקט | תפקיד | הערות |
| --- | --- | --- | --- |
|  | בגן של ביאליק |  | תפקיד ראשי |
|  | החדר |  | תפקיד ראשי |
הערות שוליים

↑  משה אבוטבול, שלפה בעצמה: עומר גולדמן התארסה וחגגה כפול, באתר פרוגי, ‏4 במרץ 2019
↑  יהושע בריינר‏, בתו של בכיר לשעבר במוסד סרבנית גיוס, באתר וואלה, 23 בספטמבר 2018
| 0 | 1 | 2 |
| --- | --- | --- |
| הקודם: (פרס לא קיים) | פרס הטלוויזיה לילדים ולנוער – בימוי בסדרת דרמה   2021: יהונתן בר אילן, עומר גולדמן, נועה גוסקוב  | הבא: 2022: לליב סיון, מיוחדת |
המלחמה האנגלו-אפגנית השנייה

המלחמה האנגלו-אפגנית השנייה (באנגלית: The Second Anglo–Afghan War; בפשטו: د افغان-انګرېز دويمه جګړه) היא מלחמה שהתנהלה בשנים 1878–1880 בין האימפריה הבריטית לבין אמירות אפגניסטן, אשר נשלטה בידי שיר עלי ח'אן. הפלישה לאפגניסטן נערכה במסגרת המשחק הגדול כתוצאה מהמעורבות הגוברת של האימפריה הרוסית באזור ובשל חשש מפני פלישה רוסית לראג' הבריטי. הייתה זו הפעם השנייה בה פלשו כוחות האימפריה הבריטית לאפגניסטן. המלחמה הסתיימה בכניעת האפגנים והפיכת אפגניסטן לפרוטקטורט בריטי.
המשחק הגדול

בתחילת המאה ה-19 פרץ סכסוך בין האימפריה הבריטית לאימפריה הרוסית. בריטניה, ששלטה בהודו, חששה מפלישה דרומה של רוסיה ששלטה בחלקה הצפוני של אסיה ובמקביל חששה רוסיה מפלישה של האימפריה הבריטית מדרום. כדי להתמודד עם האיום שאפה כל אימפריה לחזק את גבולה מול האימפריה היריבה וכך הפך אזור זה (שכלל את פקיסטן, אפגניסטן, ג'אמו וקשמיר ועוד) לזירה בה נלחם כל צד לכבוש יותר שטחים כשאחד האזורים המשמעותיים היה אפגניסטן.
רקע

בסיומה של מלחמת האזרחים באפגניסטן (אנ'), שהתחוללה בשנים 1863–1869, השתלט שיר עלי ח'אן על הממלכה וגרם לבריחתו של מתנגדו, עבד א-רחמן ח'אן, וחסידיו מאפגניסטן צפונה לטריטוריות הרוסיות. השלטון הרוסי דאג לטפח אופוזיציה זו בתקווה שתאפשר לרוסים להשיג דריסת רגל באפגניסטן.
מהלך זה של הרוסים הדאיג את הבריטים שחששו מהאפשרות של התחזקות האחיזה הפוליטית של הרוסים באפגניסטן. ב-1878 התעצמה המתיחות בין רוסיה ובריטניה בעקבות קונגרס ברלין שם תמכה בריטניה בביטול ההישגים אליהם הגיעה רוסיה במלחמה העות'מאנית-רוסית ובאו לידי ביטוי בחוזה סן סטפנו.
בעקבות קונגרס ברלין הפנו בריטניה ורוסיה את תשומת ליבם לזירת אפגניסטן. רוסיה הודיעה לשליט המדינה, שיר עלי ח'אן, שמשלחת רוסית בדרכה לקאבול ומנגד הודיע המושל הכללי של הודו, רוברט לייטון (אנ'), לעלי ח'אן שמשלחת מטעם בריטניה גם היא בדרך אליו. ההתמהמהות של שליט אפגניסטן לקבל את פני המשלחת הבריטית הביאו את בריטניה להכריז מלחמה על אפגניסטן.